CELEX: 62020TN0277
Language: el
Date: 2020-05-07 00:00:00
Title: Υπόθεση T-277/20: Προσφυγή της 7ης Μαΐου 2020 — MKB Multifunds κατά Επιτροπής

27.7.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 247/24
            
         
      Προσφυγή της 7ης Μαΐου 2020 — MKB Multifunds κατά Επιτροπής
      (Υπόθεση T-277/20)
      (2020/C 247/34)
      Γλώσσα διαδικασίας: η ολλανδική
      
         Διάδικοι
      
      
         Προσφεύγουσα: MKB Multifunds BV (Zierikzee, Κάτω Χώρες) (εκπρόσωποι: J. van de Hel και R. Rampersad, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής, της 27ης Φεβρουαρίου 2020, σχετικά με την κρατική ενίσχυση SA.55704 (2019/FC) — Κάτω Χώρες — Εικαζόμενη ενίσχυση υπέρ της «Dutch Venture Initiative» (DVI)·
               
            
                  —
               
               
                  να διατάξει την Επιτροπή να κινήσει εκ νέου τη διαδικασία έρευνας·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους ακυρώσεως.
      
                  1.
               
               
                  Με τον πρώτο λόγο προβάλλεται ότι η Επιτροπή εσφαλμένως διαπίστωσε ότι οι επενδύσεις της DVI –μιας δομής ταμείου συμμετοχών– σε ιδιωτικά επενδυτικά κεφάλαια είναι σύμφωνες με τους όρους της αγοράς.
               
            
                  2.
               
               
                  Με τον δεύτερο λόγο προβάλλεται ότι η Επιτροπή εσφαλμένως διαπίστωσε ότι η γενική δομή τελών του Ευρωπαϊκού Ταμείου Επενδύσεων (ΕΤΕ) αντιστοιχεί στη δομή τελών παρόμοιου διαχειριστή ταμείου συμμετοχών.
               
            
                  3.
               
               
                  Με τον τρίτο λόγο προβάλλεται ότι η Επιτροπή εσφαλμένως διαπίστωσε ότι η επένδυση των ολλανδικών αρχών στη δομή ταμείου συμμετοχών της DVI είναι σύμφωνη με τους όρους της αγοράς.